laion/Wikipedia-Exotic huggingface dataset:
I Never Liked You

I Never Liked You הוא אלבום האולפן התשיעי של הראפר האמריקאי פיוצ'ר. האלבום יצא לאור ב-29 באפריל 2022, על ידי חברות התקליטים פריבנדז ואפיק רקורדס. בהפקת האלבום השתתפו שלל מפיקים, כגון ATL ג'ייקוב, סאות'סייד ו-ויזי. האלבום מכיל הופעות אורח של קניה וסט, יאנג ת'אג, גאנה, דרייק, טמס, EST Gee וקודאק בלאק. גרסת הדלוקס של האלבום יצאה שלושה ימים לאחר מכן, והיא כוללת הופעות אורח של בייביפייס ריי, 42 דאג, ליל בייבי, ליל דורק ויאנג סקוטר. האלבום נתמך על ידי ארבעה סינגלים: "Worst Day",‏ "Wait for U",‏ "Keep It Burning" ו-"Love You Better". האלבום קיבל ביקורות חיוביות וזכה להצלחה מסחרית רחבה. הוא הגיע היישר אל המקום הראשון במצעד הבילבורד 200, עם 222,000 יחידות שקולות לאלבום בשבוע הראשון. זהו אלבומו השמיני של פיוצ'ר שהגיע למקום הראשון במצעד וה-15 בעשירייה הפותחת. ביוני 2022, קיבל האלבום תואר זהב מאיגוד תעשיית ההקלטות האמריקאי. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022. מידע על האלבום I Never Liked You באתר MusicBrainz מידע על האלבום I Never Liked You באתר AllMusic האלבום I Never Liked You באתר Discogs האלבום I Never Liked You באתר Last.fm "Top 40 Rhythmic Future Releases". All Access. אורכב מ-המקור ב-29 באפריל 2022. נבדק ב-29 באפריל 2022. {{cite web}}: (עזרה) Rose, Jordan (10 בפברואר 2022). "Future Shares Video for New Song 'Worst Day'". Complex. נבדק ב-2 במאי 2022. {{cite web}}: (עזרה) "I Never Liked You by Future Reviews and Tracks". Metacritic. נבדק ב-2 באוגוסט 2022. {{cite web}}: (עזרה) Caulfield, Keith (8 במאי 2022). "Future Earns Eighth No. 1 Album on Billboard 200 With 'I Never Liked You'". Billboard. נבדק ב-9 במאי 2022. {{cite web}}: (עזרה) Billboard Staff, The 50 Best Albums of 2022 So Far: Staff Picks, Billboard, ‏2022-06-06 (באנגלית אמריקאית) Rolling Stone, Rolling Stone, The 100 Best Albums of 2022, Rolling Stone, ‏2022-12-01 (באנגלית אמריקאית) Charles Aaron,Jonathan Bernstein,David Browne,Kat Bouza,Mankaprr Conteh,Jon Dolan,Will Dukes,Jon Freeman,Kory Grow,Joe Gross,Jeff Ihaza,Jhoni Jackson,Stephen Kearse,Julyssa Lopez,Natalie Morin,Angie Martoccio,Tomás Mier,Mosi Reeves,Rob Sheffield,Brittany Spanos,Simon Vozick-Levinson, Charles Aaron, Jonathan Bernstein, David Browne, Kat Bouza, Mankaprr Conteh, Jon Dolan, Will Dukes, Jon Freeman, Kory Grow, Joe Gross, Jeff Ihaza, Jhoni Jackson, Stephen Kearse, Julyssa Lopez, Natalie Morin, Angie Martoccio, Tomás Mier, Mosi Reeves, Rob Sheffield, Brittany Spanos, Simon Vozick-Levinson, The Best Albums of 2022 So Far, Rolling Stone, ‏2022-06-16 (באנגלית אמריקאית) The Best Albums of 2022, Complex (באנגלית) The Best Albums of 2022, Complex (באנגלית) Billboard 200 Albums, Billboard, ‏2023 (באנגלית אמריקאית)
Playground Politica

Playground Politica (בעברית: פוליטיקה של גן המשחקים) הוא סינגל שהוקלט על ידי הזמרת הישראלית נטע ברזילי בהשתתפות מר איזי. את השיר הוציאה לאור ב-31 באוגוסט 2022 חברת התקליטים קורב רקורדס, כסינגל שלא מתוך אלבום אולפן. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-210 אלף השמעות. השיר הגיע למקום הראשון במצעד הסינגלים הישראלי של מדיה פורסט TV. הווידאו קליפ הרשמי פורסם ב-31 באוגוסט 2022, יום צאת השיר. הוא בוים ועובד על ידי אדם ג'יימס ותומר חיימן. נכון לספטמבר 2022 עומד מונה הצפיות של הקליפ על למעלה מ-348 אלף צפיות. Playground Politica - ספוטיפיי Playground Politica - Single, אפל מיוזיק
Wait for U

Wait for U הוא סינגל שהוקלט על ידי הראפר האמריקאי פיוצ'ר בהשתתפות הראפר והזמר הקנדי דרייק והזמרת הניגרית טמס, מתוך אלבום האולפן התשיעי של פיוצ'ר, I Never Liked You. השיר יצא לאור לרדיו הקצבי העכשווי ב-3 במאי 2022, כסינגל השני מתוך האלבום, על ידי חברות התקליטים אפיק רקורדס ופריבנדז. השיר הגיע היישר אל המקום הראשון במצעד הבילבורד הוט 100, והפך לשירו השני של פיוצ'ר, העשירי של דרייק והראשון של טמס שהגיע למקום הראשון במצעד. השיר נכתב על ידי פיוצ'ר, דרייק וטמס, יחד עם מפיקיו FnZ (פינאטיק וזאק) ו-ATL ג'ייקוב, לצד טג'ירי אקפוגן. טמס ואפקוגן קיבלו זיכוי ככותבי השיר בעקבות דגימה משירה של טמס, "Higher", מתוך מיני-אלבום הבכורה שלה, For Broken Ears, משנת 2020. השיר הוא שיר R&B שדן ברעילות של מערכת יחסים רומנטית. הווידאו קליפ לשיר יצא ב-5 במאי 2022 ובוים על ידי דיירקטור X. הקליפ צולם בטורונטו שבקנדה ומאופיין באהבה ובגידה בימי הביניים. מילות השיר "Wait for U" באתר Genius סרטון השיר "Wait for U" באתר יוטיוב נייבאדיוס ויליאמס, אוברי גראהם, טמילייד אופניי, מייקל מיול, אייזק דה בוני, ג'ייקוב קנדי, טג'ירי אקפוגן Reeves, Mosi (29 באפריל 2022). "Future is a Platinum-Encrusted Antihero on 'I Never Liked You'". Rolling Stone. נבדק ב-3 במאי 2022. {{cite journal}}: (עזרה) Williams, Kyann-Sian (29 באפריל 2022). "Future – 'I Never Liked You' review: Atlanta's trap overlord proves he's still on top". NME. נבדק ב-3 במאי 2022. {{cite web}}: (עזרה) Tomás, Tomas (5 במאי 2022). "Future Is a Medieval Toxic King and Drake His Sexy Messenger in 'Wait for U' Video". Rolling Stone. נבדק ב-5 במאי 2022. {{cite journal}}: (עזרה) "Drake and Future's "Wait for U" Music Video Was Filmed at Toronto's Casa Loma". Complex Networks. Hot 100 Songs, בילבורד, ‏2022 Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) ARIA Accreditations Documents, Dropbox (באנגלית)
נחל אביחיל

נחל אביחיל הוא נחל איתן בצפון השרון הקרוי על שם המושב הסמוך אליו, אביחיל. אורכו כ־6.5 קילומטרים. הנחל הוא אחד מיובליו של נחל אלכסנדר. הנחל מתחיל מעט מזרחית למחלף נתניה וממשיך צפונה במקביל לכביש 2. משם מגיע הנחל אל עמק חפר ונשפך לנחל אלכסנדר, בקרבת גשר הצבים, המושב כפר ויתקין וכביש 5720. נחל אביחיל - רשות ניקוז ונחלים שרון - מעצבים את הטבע בשבילנו, באתר רשות ניקוז ונחלים שרון ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
שמעון סיסו

שמעון סיסו הוא קצין בצה"ל בדרגת אלוף-משנה, המיועד לשמש כראש מחלקת אימונים בזרוע היבשה. קודם לכן שימש כמפקד חטיבת שומרון, גדס"ר גולני ומפקד בא"ח גולני. מעוטר בצל"ש אלוף. סיסו התגייס לצה"ל, ושובץ בגדוד 51 של חטיבת גולני עבר מסלול של לוחם, קורס מ״כים חי״ר וקורס קציני חי"ר. ב-20 בדצמבר 2007, במהלך מבצע צלול כיין, שביצע גדוד 51 של חטיבת גולני במחנה הפליטים אל-מע'אזי שבמרכז רצועת עזה, תקפו מחבלים מבנה בו שהתה מחלקה 4 של פלוגת החוד של הגדוד, מהירי נפגעו מספר לוחמים ומפקדים. חוליית מחבלים ניסתה להסתער לעבר המבנה בו שהה הכוח. מפקד המחלקה, סיסו יחד עם לוחם נוסף, סמ"ר דור אבן, הסתערו לעבר החוליה, ופגעו באחד המחבלים, ויצאו שוב להסתערות וחיסלו את החוליה. על תפקודו הוענק לו צל"ש אלוף ממפקד פיקוד הדרום. בשנים 2014–2015 כיהן כמפקד פלס"ר גולני. בשנת 2017 הועלה לדרגת סא"ל ומונה למפקד גדס"ר גולני, תחת פיקודו הגדוד הוסב ממתכונת גדס"ר לסיירת. סיסו שירת עד שנת 2019 כמפקד הסיירת. לאחר מכן מונה למפקד בא"ח גולני. לאחר מכן מונה למפקד צוות במכללה לפיקוד טקטי. בשנת 2022 הועלה לדרגת אל"ם ומונה למפקד חטיבת שומרון. בתקופתו שינה את התנהלות החטיבה לפעילה ונוכחת יותר במרץ 2024 סוכם לתפקיד ראש מחלקת אימונים בזרוע היבשה. מדיה וקבצים בנושא שמעון סיסו בוויקישיתוף מפקד חדש לחטיבה מרחבית "שומרון", באתר ארכיון צה״ל, ‏21.8.24 שמעון סיסו, באתר הגבורה מפקד סיירת גולני נפרד מהלוחמים בתרח"ט אחרון, באתר צה"ל, 7 ביולי 2019 אלעד הומינר, ‏מפקד חדש לחטיבת שומרון: הקצין הסרוג מחליף את הקצין הקיבוצניק, באתר כיפה, 21 בספטמבר 2022 "כל הקסבה יודעת שאני מגיע ומבינים שאף אחד לא יכול להתחבא", באתר www.makorrishon.co.il ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
עזאזל (סדרת טלוויזיה, 2023)

פנדורין: עזאזל (ברוסית: Фандорин. Азазель) הוא סדרת טלוויזיה רוסית משנת 2023, עיבוד לספרו של בוריס אקונין אודות הבלש הרוסי אראסט פנדורין שהוצג לראשונה בספר "עזאזל". את הסדרה ביים נורבק אגן בכיכובו של מקסים מאטבייב כקיסר רוסיה, ניקולאי השלישי בעתיד חלופי שבו האימפריה הרוסית לא קרסה מעולם. הסיפור מתאר את סיפורו של מפקח המשטרה הצעיר, אראסט פנדורין. הגיבור הוא בחור צעיר, שזה עתה התגייס למשטרה בעיר סנקט פטרבורג של שנת 2023, בהיסטוריה חלופית שבה המהפכה הטכנולוגית התרחשה, המונרכיה הרוסית לא קרסה והמהפכה הבולשביקית מעולם לא קרתה. ולדיסלב טירון – אראסט פטרוביץ' פנדורין מילה ירשובה – אליזבטה פון אוורט-קולוקולצבה מקסים מאטבייב – ניקולאי השלישי, קיסר רוסיה יבגני סטיצ'קין – ראש הממשלה דמיטרי אורלוב מילנה רדולוביץ' גריגורי ורניק ארטיום ביסטרוב אלכסנדר שמצ'ב ההפקה החלה בספטמבר 2020 והצילומים נערכו במרכז ההיסטורי של סנקט פטרבורג ואתרים קשורים כולל פטרהוף, ארמון השיש וארמון יוסופוב ובאתרים מודרניים בעיר סנקט פטרבורג ובפרבריה. הצילומים הושלמו באוגוסט 2022. שרלוק ברוסיה, פרויקט נוסף עליו עבדו יחד נורבק אגן ומקסים מאטבייב עזאזל, ברשת החברתית VK "עזאזל", במסד הנתונים הקולנועיים IMDb (באנגלית) "עזאזל", במסד הנתונים הקולנועיים KinoPoisk (ברוסית) «Кинопоиск» провел презентацию нового сезона, www.kinometro.ru (באנגלית) Фандорин начинает расследование: в Санкт-Петербурге завершились съёмки сериала «Азазель», פנדורין פותח החקירה: בסנקט פטרבורג הושלמו צילומי הסדרה 'עזאזל'" – דיווח (ברוסית) // KinoPoisk, 16.8.2022]
Lie Like This

Lie Like This הוא סינגל של הזמר-יוצר הישראלי מרגי. הוא יצא לאור ב-1 בספטמבר 2022 תחת הוצאת סבן מיוזיק גרופ. השיר הוא הסינגל השני מתוך המיני-אלבום Dark Side of the Rainbow. באוקטובר 2021, פורסם כי מרגי נפגש עם מפיקים שונים בלוס אנג'לס על מנת לקדם את הקריירה הבינלאומית שלו, וביניהם המפיק המוזיקלי האמריקאי זוכה פרס גראמי מייק דין. ב-14 באוגוסט 2022 חשף מרגי לראשונה את השיר בעמוד הטיקטוק שלו. את השיר כתבו והפיקו מרגי ודין לצד נגה ארז, אורי רוסו, סייג' סקולפילד ושון סולימר. בהשוואה לשירו הקודם, "Sucks to Know You (FU)", אמר מרגי על השיר כי הוא "נכתב על תקופה שהייתי בה הרבה יותר נאיבי, גם כשעמוק בפנים ידעתי שדברים בחיים שלי לא נכונים בשבילי, העדפתי לטמון את הראש בחול ולהאמין שהכל בסדר ואני אהיה מספיק חכם וחזק כדי לתקן הכל", והוא הוסיף כי "זה בא לידי ביטוי בכל מערכות היחסים שלי בתקופה הזו, במערכת היחסים שלי עם התקשורת, בעבודה, עם המשפחה והחברים וכמובן בזוגיות". הווידאו קליפ יצא סמוך לצאת השיר ב-1 בספטמבר 2022. בדומה לקליפ הקודם "Sucks to Know You (FU)", הוא צולם בקרואטיה ובוים על ידי עומר בן שחר. הקליפ מהווה המשך ישיר ל-"Sucks to Know You (FU)", כשבקליפ זה מכוניתו האדומה של מרגי מתהפכת בשדה ומרגי מעלה אותה באש. מרגי ציין כי "בקליפ האוטו הוא המטאפורה למערכת יחסים, ואפילו כשהוא מתהפך, עולה באש ומסכן אותי, אני מתעלם מהבעיה וממשיך לנסות לתקן את המצב". יהונתן מרגי, נגה ארז, אורי רוסו, מייק דין, סייג' סקולפילד, שון סולימר מרגי, אורי רוסו, מייק דין, סייג' סקולפילד, שון סולימר משה אבוטבול, להיט נוסף: מרגי משחרר את "Lie Like This", באתר פרוגי, 1 בספטמבר 2022 Mergui on TikTok, TikTok (באנגלית) קיץ ברבנר, ‏בסיוע המפיק של ביונסה וג'סטין ביבר: מרגי בשיר בינ"ל שני, שוב על האקסית, באתר מעריב אונליין, 1 בספטמבר 2022
סהרה (שיר)

"סהרה" הוא שיר של הראפר הישראלי טונה, מתוך אלבום האולפן הרביעי שלו, מזרח פרוע (2021), שיצא לאור ב-17 בדצמבר 2021, בהוצאת חברת התקליטים נענע דיסק. ב-17 ביוני 2022 יצא השיר כסינגל מתוך ביצוע בהופעה, בהשתתפות הזמרת הישראלית יסמין מועלם. השיר נכתב על ידי טונה עצמו, אשר שמו האמיתי איתי זבולון, והוא עוסק באהבה ובמשבר הכתיבה שחווה זבולון. השיר הולחן על ידיו בשיתוף ניר דנן ויקיר בן טוב והופק על ידי דנן ובן טוב. בעקבות צאתה של גרסת הלייב בהשתתפות יסמין מועלם, זכה השיר להצלחה במצעדים. ברשת הסטרימינג ספוטיפיי, השיר הגיע בשיאו למקום השני במצעד השבועי, עם 193 אלף השמעות, בעשירייה הגיע השיר למקום השני גם כן, ובמצעד הרשמי של גלגלצ הגיע השיר למקום הראשון. באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-14 המושמע ביותר בחודשים אלו בישראל. בא לה, רעש, הצעתי, שקט / היססה קצת, אבל בסוף היא לא הצביעה נגד, באתר Genius Spotify Charts - Spotify Charts are made by fans, charts.spotify.com (באנגלית) המצעד של גלגלצ, באתר Instagram (באנגלית) רינת קרמר יבלינוביץ, ‏תרימו לי להיט: אלו השירים המושמעים ביותר הקיץ, באתר "סרוגים", 31 באוגוסט 2023 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
I Love My Nails

I Love My Nails (בעברית: אני אוהבת את הציפורניים שלי) הוא סינגל שהוקלט על ידי הזמרת הישראלית נטע ברזילי. את השיר הוציאה לאור ב-6 באפריל 2022 חברת התקליטים קורב רקורדס, כסינגל שלא מתוך אלבום אולפן. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות. הוא חובר על ידי ברזילי, אבשלום אריאל, סואקי סיירן, דרה דווידסון ושון דווידסון. השיר הגיע למקום הראשון במצעד הסינגלים הישראלי של מדיה פורסט TV. הווידאו קליפ הרשמי פורסם ב-6 באפריל 2022, יום צאת השיר. הוא בוים ועובד על ידי רוי רז. נכון לספטמבר 2022 עומד מונה הצפיות של הקליפ על למעלה מ-3.4 מיליון צפיות. I Love My Nails - ספוטיפיי I Love My Nails - Single, אפל מיוזיק
נחל אופקים

נחל אופקים הוא נחל אכזב בצפון־מערב הנגב. מוצא נחל אופקים ממוקם ממערב לבסיס חיל האוויר חצרים בגובה של כ-230 מטר מעל פני הים. הוא ממשיך לכיוון צפון־צפון־מערב וחולף תחת גשר הרכבת הבריטי, בסמיכות לפארק סיירת שקד. משם ממשיך הנחל צפונה לאורך הגבול המזרחי של העיר אופקים וחורבת פטיש. מייד לאחר מכן חולף הנחל תחת מסילת הרכבת אשקלון–באר שבע ובסמיכות לתחנת הרכבת אופקים ואז נשפך אל נחל פטיש בגובה של כ-130 מטר מעל פני הים. אפיק הנחל ממערב לקיבוץ חצרים ועד שפכו לנחל פטיש, באורך של 12 ק"מ, מוגדר כשמורת טבע. בחלקו העילי והדרומי הקרקע באזור אפיק הנחל היא לס ובתצורה של בתרונות. בחלק הצפוני מצויים גם משקעי אבן חול גירית מתצורת צקלג ששימשו בעבר לחציבת אבני בנין. באותו אזור קיימים מחשופי אלמוגים מתקופת הפליוקן שעברו תהליך דולומיטציה. הצמחייה לאורך אפיק הנחל כוללת: קנה מצוי, אשל היאור, אטד אירופי ומלוח קיפח. באזורים המרוחקים יותר מאפיק הזרימה מצויים מלחית אשונה וינבוט השדה. במעלה הנחל יש עצי ינבוט המסקיטו (אנ') שהוא מין פולש. באביב יש בנחל פריחה של כלנית מצויה ושל סביון הערבות. ביתרונות הלס בחלקו העילי של הנחל מהווים אתר קינון לשרקרקים וכחלים. היונקים הנמצאים באזור כוללים דרבנים, ארנבות, קיפודי חולות ומינים נוספים. בשטח הנחל הוכשר שביל לאופני הרים המהווה חלק ממסלול "נחל שמריה סובב אופקים". שמורת נחל אופקים, באתר iNature שמורת נחל אופקים, באתר iNature ינבוט מסקיטו, באתר "צמח השדה" סביון הערבות, באתר "צמח השדה" נחל שמריה הוא יובל צפוני יותר של נחל פטיש מסלול נחל שמריה סובב אופקים, באתר קרן קיימת לישראל ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
שחמון (פירושונים)

האם התכוונתם ל... הר שחמון – הר בהרי אילת נחל שחמון – נחל אכזב באילת שחמון – שכונה גדולה באילת אלישע שחמון – מנכ"ל מוטורולה ישראל סיגל שחמון – מנחת טלוויזיה, שחקנית וזמרת ישראלית
פלייליסט (אלבום)

"פלייליסט" הוא אלבום הבכורה של הזמרת ואמנית המיצג הישראלית מיכל פאולינה. את האלבום הוציאה לאור בשנת 2013 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק. מתוכו יצאו כמה סינגלים ביניהם "יש ירוק" ו-"The Sound". "פלייליסט" מתאפיין בקו אינדיפופ מובהק, שנע בין שירי היפ-הופ ראגמאפין לבלדות דיכאוניות וכולל 13 רצועות, שנכתבו והולחנו על ידי פאולינה. העיבוד בוצע יחד עם הפסנתרן טל הפטר והמפיק רן שם-טוב. האלבום הושק בתיאטרון תמונע, שם אופנהיים הופיעה עם שיריו במשך שנתיים בפסטיבלים ומועדונים ברחבי ישראל. להקתה כללה את: איתי זנגי (גיטרה), אביחי טוכמן (בס), רן יעקובוביץ' (תופים) וטל הפטר (קלידים). פלייליסט - מיכל פאולינה, אתר הבית
השיבה מהודו (סרט)

השיבה מהודו הוא סרט קולנוע ישראלי בבימויו של מנחם גולן, אשר יצא לאקרנים בשנת 2002 עם אקי אבני וריקי גל בתפקידים הראשיים. הסרט מבוסס על ספרו רב-המכר של א.ב. יהושע "השיבה מהודו" אך עם שינויים מהסיפור המקורי. העלילה עוקבת אחר ד"ר בן רובין (אקי אבני), רופא צעיר, אשר נשלח להודו על ידי מנהל בית החולים בו הוא עובד, למשימת הצלת חולה בהודו. מנהל בית החולים, אייב לאזר (אסי דיין), ואשתו, דורי (ריקי גל), יוצאים למסע על מנת להציל את בתם, עינת (אורלי פרל), החולה במחלה קשה, ולהשיבה לישראל. לאורך המסע, במהלכו מנסה בן לרפא את עינת, מתפתח קשר אינטימי בינו לבין דורי, אשת הבוס שלו, המבוגרת ממנו בעשרות שנים. לאחר שהם מקיימים מערכת יחסים אינטימית של אהבה ומין, דוחה דורי את בן בעקביות במטרה לשמור על אחדות משפחתה. במהלך המסע ועם שובם לישראל, ואף לאחר מותו של אייב, מנסה בן לכבוש את ליבה של דורי ולזכות באהבתה, בעודו מנהל רומן כביכול עם מיכאלה (דנה פרנס), חברתה של עינת. הסרט זכה להצלחה בינונית בלבד, ולביקורות קולנוע קוטלות ושוללות. א.ב. יהושע, אשר כתב את הספר עליו מבוסס הסרט, טען רבות בכלי התקשורת לאחר יציאתו, כי הסרט כולו לא דומה כלל לכתביו, וכי מנחם גולן, שיהושע מפקפק בכישוריו הקולנועיים, החמיץ לגמרי את עלילת הספר ומשמעותו. בין השניים נוצר ריב מתוקשר על הקשר בין הספר לסרט ועל איכותו הכללית. גם סצנת הסקס בין אקי אבני לריקי גל זכתה לסיקור תקשורתי נרחב ועוררה מחלוקת בקרב הצופים. הסרט היה מועמד לשני פרסי אופיר בלבד ולא זכה בהם, אך זכה בפרס מיוחד מטעם שופטי פסטיבל הקולנוע של יוסטון, טקסס. הסרט הופץ במדינות שונות בעולם, בהן רוסיה, ברזיל, תאילנד, מקסיקו וארצות הברית, השתתף בפסטיבלים לקולנוע ישראלי בפריז, בלוס אנג'לס ובניו יורק והשתתף בפסטיבל קאן. ב-2006 שודר הסרט על ידי מפיצתו, זכיינית ערוץ 2 "קשת", בשלושה חלקים, בני כ-45 דקות כל חלק. "השיבה מהודו", במסד הנתונים הקולנועיים IMDb (באנגלית) "השיבה מהודו", באתר AllMovie (באנגלית) "השיבה מהודו", באתר ספר הקולנוע הישראלי "השיבה מהודו", באתר אידיבי "השיבה מהודו", במסד הנתונים הקולנועיים KinoPoisk (ברוסית) "השיבה מהודו", במיזם "אישים" לתיעוד היצירה הישראלית "השיבה מהודו"- האתר הרשמי "השיבה מהודו", ביקורת על הסרט באתר "עין הדג" "השיבה מהודו", באתר קרן הקולנוע הישראלי מרב יודילוביץ', זה לא הסיפור שלי, באתר ynet, 21 בנובמבר 2002 אורי קליין, נקודה אדומה, באתר הארץ, 5 בדצמבר 2002 מרב יודילוביץ', בולי וגולן, סיבוב שני, באתר ynet, 25 בנובמבר 2002 המועמדים, באתר הארץ, 6 בנובמבר 2002
שושנה (אלבום של מיכל אופנהיים)

"שושנה" הוא אלבום האולפן השני של הזמרת ואמנית המיצג הישראלית מיכל אופנהיים. את האלבום הוציאה לאור ב-16 במרץ 2018 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק. האלבום מבוסס ברובו על טקסטים של המשוררת זלדה, הלחנים הם של אופנהיים ויונתן אבישי. שיריו מבוצעים על ידי קולות נשיים, הרמוניום, פלטת מתכת ותוף. הוקלט בטכניקת "בין-אורלית", טכניקה בה מיקרופונים הוצבו על מודל של ראש בתוך 'אוזניים' המדמה את אופן השמיעה של אדם היושב בחדר ההקלטות. מרבית האלבום מבוצע בסגנון פולק עולם, אך הוא שואב השראה מג'אז, מוזיקה הודית ומוזיקה ניסיונית. אופנהיים הקליטה אותו באולפני קיצ'ה עם היוצרות ואמניות הקול פיי שפירו ותומר דמסקי, אשר גם מנגנת באלבום על תוף בס ועל פלטת מתכת בעזרת קשת של צ'לו. את שפירו ודמסקי הכירה במסגרת "מעגל סירנות" ערב שאצרה ובו שרו שלושתן בסגנון א-קפלה. האלבום מבוסס על המופע "ערש: שירי ערש למבוגרים", שכלל שירים של זלדה ושל יונתן לוי שהולחנו ועובדו בידי אופנהיים. "ערש" בוצע בידי אופנהיים, שפירו ודמסקי והוצג בפסטיבל טקטוניקס 2015, במרכז לאומנות עכשווית קלישר 2016, ופסטיבל ישראל 2017. מיכל אופנהיים* – שושנה, דיסקוגס
פלוטו השובב

פלוטו השובב (באנגלית: Playful Pluto) הוא סרט הנפשה קצר אמריקאי משנת 1934, בבימויו של ברט גילט. הסרט הוא ה-65 בסדרת "מיקי מאוס" שיצא לאקרנים והשלישי באותה השנה. הוא ידוע כסרט הראשון שהציג את פלוטו כדמות מרכזית. הסרט, שיצא בשחור-לבן, יצא בגרסה עם צבע בשנת 1991. בזמן שמיקי מאוס עובד בגינה שלו פלוטו ממשיך להטריד ולהפריע לו. לאחר שפלוטו תולש את הצינור ממקומו, מיקי יורד למרתף בכדי לסגור את השיבר. בגלל שהמרתף חשוך, מיקי מדליק פנס וממקם אותו בפיו של פלוטו, תוך שהוא מתקן את הבעיה. אך פלוטו לבסוף בולע את הפנס, אשר נדלק בתוך גופו כשפלוטו מגהק, ומראה את השלד שלו כמעין רנטגן. פלוטו המבוהל אץ לבית כשמיקי אחריו, ובטעות קורע את רשת הכניסה בדלת הבית. בעוד פלוטו מסתתר במגירות השידה, מיקי שם לב לכמות גדולה של זבובים הנכנסים לבית עקב הפרצה שנוצרה ברשת. מיקי אוטם אותה באמצעות מסמור כתונת לילה לדלת, שמוכיחה עצמה כלא יעילה, ומפזר בבית ניירות זבובים. תוך שהוא עוקב אחר זבוב, פלוטו נדבק לאחד מניירות הזבובים, ולאחר הסתבכות ארוכה ברצון להיחלץ מצרתו, הוא נתקע בתוך הווילון כאשר מיקי מגיע לעזור לו. מיקי מאוס – וולט דיסני פלוטו – פינטו קולביג הסרט מפורסם בסצנה קלאסית שבה פלוטו נתקע על פיסת נייר הזבובים. סצנה זו, שהונפשה על ידי נורם פרגוסון, תוארה כחיונית בהיסטוריית הנפשת דמויות, מכיוון שלראשונה זה נראה שדמות מונפשת באמת חושבת ויש לה מוח משלה. הקטע הוא גם קלאסי מכיוון שהוא הדגים כיצד אמני דיסני הצליחו לקחת מצבים פשוטים ולבנות הומור באמצעות הדמות. קטעים מהסרט המצויר, כולל סצנת נייר הזבובים, שימשו בסרט "מסעות סאליבן" (1941) של פרסטון סטרג'ס, שבו דמות הכותרת (בגילום השחקן ג'ואל מקריי) יש התגלות תוך כדי צפייה ב"פלוטו השובב". באנגלית " flypaper", דף דביק הנועד ללכידת חרקים ובמיוחד זבובים. "פלוטו השובב", במסד הנתונים הקולנועיים IMDb (באנגלית) "פלוטו השובב", באתר Rotten Tomatoes (באנגלית) "פלוטו השובב", באתר דיסני+ סרטים (באנגלית) "פלוטו השובב", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה)
יוחנן מאנטיוכיה (היסטוריון)

יוחנן (יואנס) מאנטיוכיה (ביוונית: Ιωάννης της Αντιόχειας) היה כרוניקן מהמאה ה-7, שכתב ביוונית. הוא היה נזיר, כנראה בן זמנו של הקיסר הביזנטי, הרקליוס (שלט בשנים 610–641). הכרוניקה של יוחנן מאנטיוכיה, Historia chronike, היא היסטוריה אוניברסלית, המתחילה באדם ומסתיימת במותו של הקיסר הביזנטי פוקאס; זהו אחד מהעיבודים והחיקויים הרבים של הכרוניקה הידועה יותר של יואנס מלאלס. מקורותיו כוללים את סקסטוס יוליוס אפריקנוס, אוסביוס ואמיאנוס מרקלינוס. אולם שרדו ממנה רק פרגמנטים. הפרדמנטים מהכרוניקה כלולים בשני אוספים, הקודקס פריסינוס 1763, שפורסם במהדורה של קלאודיוס סלמאסיוס (אנ') (המאה ה-17), והאנציקלופדיה להיסטוריה ב-53 פרקים שנכתבה בהוראתו של הקיסר קונסטנטינוס השביעי פורפירוגנטוס (912–959), המכונה "קטעי היסטוריה" (Excerpta Constantiniana). רק חלקים מהאוסף הקונסטנטיני שרדו. שני פרקים, "על סגולה ומוסר" ו"על מזימות נגד קיסרים" מכילים את השרידים הספרותיים של יוחנן מאנטיוכיה. קושי נובע מהעובדה שחלק גדול מהקטעים הללו שונה במידה ניכרת מהציטוטים המקבילים באוסף הסלמאסי. הקטעים הקונסטנטיניים הם בעלי אופי הכתיבה היוונית הישנה של ההיסטוריה, ואילו הקטעים הסלמאסיים הם בעלי אופי ביזנטי ונוצרי למדי. האוסף הסלמאסי ישן יותר, וכך נראה גם הטקסט המקורי; האוסף השני הוא ללא ספק עיבוד מחדש שנעשה בהשפעת הרנסאנס ההלני שהחל בו הפטריארך פוטיוס (המאה ה-9). אבל כמה בני-סמכא רואים בהם שני מקורות שונים ומדברים על יוחנן מאנטיוכיה "קונסטנטיני" ו"סלמאסי". C. Muller, "'Fragmenta Historicorum Graecorum'", vol. IV, Paris, 1883, pp. 535-622; vol. V, pp. 27-37 Fortescue, A. (1910). "John of Antioch". In The Catholic Encyclopedia. New York: Robert Appleton Company. New Advent
קונסטנטינוס מאנאסס

קונסטנטינוס מאנאסס (ביוונית: Κωνσταντῖνος Μανασσῆς; סביב 1130 – סביב 1187) היה כרוניקן ביזנטי שפרח במאה ה-12 בתקופת שלטונו של הקיסר הביזנטי מנואל הראשון קומננוס (1143–1180). הוא היה מחברה של כרוניקה או תקציר היסטורי של אירועים מבריאת העולם ועד סוף שלטונו של הקיסר הביזנטי ניקפורוס השלישי בוטניאטס (1081), שנכתבה בחסותה של אירנה קומננה, גיסתו של הקיסר. הכרוניקה נכתבה בחרוזים. היא מורכבת מכ־7000 שורות במה שמכונה משקל "פוליטי" (אנ'). לדברי רבקה פישמן־דוקר, בחיבורו זה, מאנאסס "מסכם את הידוע ומוסיף ציוריות משלו". הכרוניקה זכתה לפופולריות רבה והופיעה בתרגום פרוזה חופשי; היא תורגמה גם לבולגרית במאה ה-14. מאנאסס כתב גם את הרומן השירי "אהבות אריסטאנדר וקליתיאה", גם הוא במשקל "פוליטי". חיבור זה ידוע רק מהקטעים שהשתמרו בגן הוורדים (Ῥοδωνία) של מקאריוס כריסוצפלוס (המאה ה-14). מאנאסס כתב גם ביוגרפיה קצרה של אופיאנוס, וכמה קטעים תיאוריים (כולם מלבד אחד לא פורסמו) בנושאים אמנותיים ואחרים. מדיה וקבצים בנושא קונסטנטינוס מאנאסס בוויקישיתוף קונסטנטינוס מאנאסס, באתר אנציקלופדיה בריטניקה (באנגלית) קונסטנטינוס מאנאסס, המהדורה האחת-עשרה של אנציקלופדיה בריטניקה רבקה פישמן־דוקר, "מרד בר־כוכבא במקורות נוצריים", בתוך: מרד בר כוכבא / מחקרים חדשים, אהרן אופנהיימר, אוריאל רפפורט (עורכים), הוצאת יד יצחק בן צבי, ירושלים תשמ"ד 1984, עמ' 242, הערה 46: "הכרוניקה שנכתבה בחרוזים במאה השתים־עשרה על־ידי קונסטנטין מנסס [...] מנסס מסכם את הידוע ומוסיף ציוריות משלו".
למקין

לֶמְקִין (בלועזית: Lemkin, לעיתים גם Lamkin) הוא שם משפחה. האם התכוונתם ל... רפאל למקין – משפטן אמריקאי-יהודי ממוצא פולני שטבע את המונח "רצח עם" סתיו למקין – כדורגלן ישראלי